**נוהל בדבר התאמות עקב טיפולי פוריות, הריון, לידה, אימוץ או קבלת ילד למשמורת או אומנה**

**(כפי שאושר על ידי ועדת הקבע ללימודים אקדמיים בתאריכים: 24.7.2012, 25.11.2012, 9.11.2014)**

**נספחים:**

[נספח א'](#נספחא)-בקשה להתאמות עקב טיפולי פוריות, הריון, לידה, אימוץ או קבלת ילד למשמורת או אומנה

[נספח ב'](#נספחב)-אישור זכאות להתאמות בשל אירוע מזכה: התאמות עקב טיפולי פוריות, הריון, לידה, אימוץ או קבלת ילד למשמורת או אומנה

--------------------------------------------------------------------------------------------------------

1. **כללי:**
	1. סעיף 19ב. לחוק זכויות הסטודנט, התשס"ז – 2007 (להלן: "**החוק**") וכללי זכויות הסטודנט (התאמות עקב טיפולי פוריות, הריון, לידה אימוץ או קבלת ילד למשמורת או אומנה) התשע"ב – 2012 (להלן: "**הכללים"**), מחייבים את הטכניון לקבוע הוראות בדבר התאמות שיינתנו לסטודנטים ולסטודנטיות עקב טיפולי פוריות, היריון, לידה, אימוץ או קבלת ילד למשמורת כהורה מיועד או כהורה במשפחת אומנה, ולפרסמן.
	2. הנוהל מנוסח בלשון נקבה אך הוא מתייחס לגברים ולנשים כאחד ולשון נקבה גם לשון זכר במשמע ולהפך.
2. **מטרה:**
	1. הטכניון מכיר בחשיבות העקרונות שנקבעו בחוק ובכללים בכדי להגביר את הנגישות להשכלה גבוהה ושוויון ההזדמנויות בהשכלה גבוהה.
	2. הוראות הנוהל נועדו לתת מענה לקשיים המיוחדים העומדים בפני סטודנטיות עקב טיפולי פוריות, הריון, לידה אימוץ או קבלת ילד למשמורת או אומנה, ולהגדיר את הסיוע וההתאמות להם זכאיות הסטודנטיות, בנסיבות אלו.
	3. הנוהל יגדיר באופן אחיד ושוויוני את הנסיבות בהן תתגבש הזכאות ואת ההתאמות המיוחדות והיקף הסיוע לו יהיו זכאיות הסטודנטיות.
	4. ההתאמות המוצעות בנוהל זה לוקחות בחשבון את חובתו הראשונית של הטכניון להבטיח שכל בוגריו יוכשרו לפי הסטנדרטים הגבוהים שנקבעו ע"י רשויות המוסד.
3. **הגדרות:**

 **לעניין נוהל זה -**

* 1. **"הטכניון":** הטכניון -מכון טכנולוגי לישראל;
	2. **"החוק":** חוק זכויות הסטודנט, התשס"ז – 2007;
	3. **"הכללים":** כללי זכויות הסטודנט (התאמות עקב טיפולי פוריות, הריון, לידה אימוץ או קבלת ילד למשמורת או אומנה) התשע"ב – 2012, כפי שנקבעו על ידי המועצה להשכלה גבוהה;

נוהל התאמות עקב טיפולי פוריות, הריון, לידה וכו' תשע"ג

* 1. **"היעדרות בשל אירוע מזכה":** היעדרות **לתקופה של 21** ימים (קלנדרית) לפחות, במהלך סמסטר, בשל אחד מן האירועים המנויים להלן, ובלבד שהומצא, ביחס אליה, אישור בכתב חתום על ידי גורם מקצועי - רפואי ו/או סוציאלי, להנחת דעת רכזת ההתאמות:
		1. היעדרות לצורך שמירת היריון.
		2. היעדרות בתקופה הסמוכה לאחר לידה (להלן: **"חופשה לאחר לידה"**), אימוץ או קבלת ילד למשמורת כהורה מיועד או כהורה במשפחת אומנה.
		3. היעדרות לצורך נסיעה למדינת חוץ למטרת אימוץ בין-ארצי כמשמעותו בסעיף 28א לחוק אימוץ ילדים, התשמ"א-1981.
		4. היעדרות לצורך קבלת טיפולי פוריות.
	2. **"דרישה מוקדמת":** השתתפות בקורס, בחינה או מטלה המהווים תנאי להשתתפות בקורס אחר, בחינה אחרת או מטלה אחרת או לקבלה לשנת לימודים מתקדמת.
	3. **"מטלה":** תרגיל, עבודה, עבודה סמינריונית, פרויקט או רפרט.
	4. "**שיעור":** הרצאה פרונטאלית לרבות תרגול. למען הסר ספק - הכשרה מעשית לרבות שיעורים פרונטליים הנעשים במסגרת הכשרה מעשית, אינם בבחינת שיעור.
	5. **"הכשרה מעשית"**: הכשרה שאינה שיעור פרונטלי ובכלל זה הכשרה הנעשית במסגרת מעבדות, סדנאות, סמינריונים, סיורים, הדרכה, הוראה קלינית וכיוב'.
	6. **"סטודנט":** תלמיד הלומד בטכניון במסגרת לימודי הסמכה, ביה"ס לתארים מתקדמים, היחידה ללימודי המשך ולימודי חוץ, המרכז לחינוך קדם אקדמי או בכל מסגרת לימודים אחרת המתנהלת על ידי הטכניון.
	7. **"משתלמים":** סטודנטים לתארים מתקדמים – תואר שני ו/או שלישי.
	8. **"אישור זכאות":** אישור המונפק על ידי רכזת התאמות בדבר זכאות סטודנטית להתאמות`ובכלל זה התאמות בשל אירוע מזכה וכן התאמות כאמור בסעיפים 6.5.2, 6.5.3, 6.5.4, 6.8.1, 6.10.1, 6.10.2, 7.1.2 להלן.

3.12 **"תקופת השתלמות":** מספר הסמסטרים המקורי המוקצב ללימודים לתואר.

* 1. **"תקופת הזכאות למלגה":** מספר חודשי המלגה להם זכאית הסטודנטית.
	2. **"מועדים מקובלים לבחינות בטכניון**"**:** מועדים מקובלים לבחינות בטכניון הם מועדי א' ו-ב' בסמסטר השוטף או בסמסטר העוקב.

נוהל התאמות עקב טיפולי פוריות, הריון, לידה וכו' תשע"ג

1. **רכזת התאמות:**
	1. דיקנית הסטודנטים, או מי שימונה על ידה, תכהן כ"רכזת התאמות" לפי נוהל זה. בתפקיד זה תהיה עדיפות למינוי אישה. שמה של רכזת ההתאמות ודרכי הפניה אליה יפורסמו בידיעון למועמדים השנתי (לימודי הסמכה/בית הספר לתארים מתקדמים) ובאתר האינטרנט של הטכניון.
	2. תפקידי רכזת ההתאמות יהיו כדלקמן:
		1. ריכוז הטיפול בכל הנושאים הנוגעים לנוהל זה וליישומו.
		2. קבלת בקשות מסטודנטיות לאישור זכאות להתאמות ואישורן.
		3. הנפקת אישור בדבר זכאות סטודנטית להתאמות. האישור יפרט את תקופת ההיעדרות בשל אירוע מזכה ואת ההתאמות להן זכאית הסטודנטית.
		4. פרסום מידע רלבנטי לסטודנטיות תוך תאום עם דיקן ביה"ס לתארים מתקדמים ודיקן לימודי הסמכה. פרסום כאמור יעשה, ככל שיתאפשר, לאחר התייעצות עם נציגי אגודת הסטודנטים.
		5. הדרכה ויעוץ לפונות אליה.
		6. הפניית סטודנטיות הזכאיות להתאמות למזכירות לימודי הסמכה (לסטודנטית לתואר ראשון) או לביה"ס לתארים מתקדמים (למשתלמת לתארים גבוהים), למימוש ההתאמות האקדמיות הנדרשות.
		7. טיפול מול גורמים טכניונים אחרים, ככל שנדרש, בכדי להסדיר הטבות ו/או התאמות נוספות להן זכאית הסטודנטית.
		8. טיפול בתלונות של סטודנטיות בנושא ביצוע התאמות ו/או בכל נושא אחר הנוגע לנושאים המוסדרים בנוהל זה.
		9. מעקב אחר ביצוע הוראות נוהל זה ודיווח למשנה הבכיר לנשיא, או למי שימונה על ידו, בתדירות שלא תפחת מאשר אחת לשנה, על הטיפול בעניינים נשוא נוהל זה. למען הסר ספק מובהר כי הדיווח למשנה הבכיר לנשיא יהיה סטטיסטי ולא יתייחס לעניינה האישי של סטודנטית זו או אחרת. סיכום סטטיסטי יועבר ע"י המשנה הבכיר לנשיא לאגודת הסטודנטים.
		10. ייזום שינויים תיקונים ותוספות לנוהל, ככל שתמצא לנכון.
	3. רכזת ההתאמות תשמור על חיסיון המסמכים הרפואיים/האישיים שהועברו אליה ולא תעבירם או פרטים מהם לגורם אחר, אלא כאשר הדבר הכרחי לצורך מילוי תפקידה.

נוהל התאמות עקב טיפולי פוריות, הריון, לידה וכו' תשע"ג

1. **הגשת בקשה, אישורה והשימוש באישור:**
	1. סטודנטית שנעדרה בשל אירוע מזכה (למעלה מ-21 ימים במצטבר בסמסטר), זכאית לפנות לרכזת ההתאמות ולבקש אישור זכאות. הבקשה תוגש בטופס בקשה המצ"ב כ[נספח א'](#נספחא) לנוהל זה ומהווה חלק בלתי נפרד ממנו, חתום על ידי הסטודנטית.
	2. בבקשה תצוין משך ההיעדרות ביחס אליה מתבקש האישור. לבקשה יצורפו אסמכתאות מתאימות המאשרות כי הסטודנטית נעדרה מלימודיה בשל אחת מהסיבות המפורטות בסעיף ‎3.4 לעיל, לרבות אישורים רפואיים, חוות דעת ו/או אישורים מגורמי רווחה וכיוב'.
	3. רכזת התאמות רשאית לבקש מסטודנטית, בהתאם לשיקול דעתה, להשלים ולהוסיף פרטים, מסמכים או כל דבר אחר הדרוש לדעתה כדי לדון בבקשת הסטודנטית. רכזת ההתאמות רשאית להיוועץ ברופאת הטכניון, ככל שהדבר יידרש לדעתה.
	4. בקשת סטודנטית תידון על ידי רכזת ההתאמות בתוך זמן סביר ובכל מקרה לא יאוחר מאשר תוך 10 ימי עבודה ממועד המצאת כל הדרוש.
	5. סטודנטית שאושרה בקשתה תקבל אישור מרכזת ההתאמות. האישור לא יפרט את הסיבה בעטיה נעדרה הסטודנטית . האישור יהיה בנוסח המופיע ב[נספח ב'](#נספחב) לנוהל זה או בנוסח דומה על פי שיקול דעתה של רכזת ההתאמות.
	6. הסטודנטית תציג אישור זכאות בפני מזכירות לימודי הסמכה, ביה"ס לתארים מתקדמים ו/או כל גורם או בעל תפקיד רלבנטי אחר בכדי לקבל את ההתאמות הנדרשות. גורמים אלו לא ידרשו לקבל אסמכתא רפואית או אסמכתא אחרת לשם הוכחת הזכאות. ככל שזכאותה של סטודנטית להתאמה מסוימת ו/או היקף זכאותה, אינם ברורים, יפנה הגורם המקצועי לרכזת ההתאמות.
	7. סטודנטית שחוזרת ללימודיה לאחר תקופת היעדרות בשל אירוע מזכה חייבת לדווח על חזרתה ללימודים לרכזת ההתאמות ולמזכירות לימודי הסמכה/לרכזת (מזכירת) תארים מתקדמים ביחידה האקדמית (בהתאם לשייכותה האקדמית).
2. **התאמות לסטודנטית:**
	1. **היעדרות משיעורים:**
		1. סטודנטית זכאית להיעדר בשל אירוע מזכה עד 30% מהשיעורים במקצוע שחלה בו חובת נוכחות.
		2. שיעור היעדרות מאושרת זו יהיה חופף לשיעור היעדרות מאושרת מטעמים אחרים, היינו סך כל ההיעדרויות המאושרות, מכל סיבה, לא יעלה על 30%.
		3. למרות האמור לעיל, תקופת ההיעדרות המותרת עבור סטודנטית לאחר לידה, תעמוד על שישה שבועות או 30% מכלל השיעורים במקצוע שחלה בו חובת נוכחות – לפי הגבוה (ועדת הקבע ללימודים אקדמיים 9.11.2014).

נוהל התאמות עקב טיפולי פוריות, הריון, לידה וכו' תשע"ג

* 1. **דחיית לימודים:**
		1. סטודנטית שנעדרה בשל אירוע מזכה תהיה זכאית לדחות את לימוד המקצוע שבו הייתה רשומה באותו סמסטר ולחזור עליו, ללא תשלום נוסף, בסמסטר מאוחר יותר, בתנאי שלא נבחנה באותו מקצוע ובכפוף לכך שהמקצוע יילמד.
	2. **מטלות:**
		1. סטודנטית שנעדרה בשל אירוע מזכה במועד שנקבע להגשת מטלה או בסמוך לו, תוכל להגיש את המטלה או מטלה חלופית, בהתאם להחלטת המרצה, לאחר שובה ללימודים. המועד להגשת המטלה או המטלה החלופית יהיה בתוך שבעה שבועות ממועד חזרתה.
	3. **הכשרה מעשית:**
		1. סטודנטית שנעדרה בשל אירוע מזכה מהכשרה מעשית, כהגדרתה בסעיף 3.4 לעיל, תוכל להשלים את שהחסירה במועד מאוחר
		יותר, בתיאום עם המרצה האחראי, בכפוף לאמור להלן.
		2. ככל שניתן, תשלים הסטודנטית את שהחסירה כבר באותו סמסטר, בהכשרה מעשית מקבילה (קרי – תוכן לימודי זהה, הנערך לקבוצה אחרת של סטודנטים, או במועדים אחרים).
		3. ככל שלא קיימת הכשרה מעשית מקבילה זמינה או לא קיימת בכלל, יבחן המרצה האחראי, בתיאום עם מרכז לימודי הסמכה/תארים מתקדמים ביחידה האקדמית, האם קיימת הכשרה מעשית דומה (קרי, הכשרה מעשית בעלת תוכן לימודי שאינו זהה, אך קרוב דיו בכדי לענות, לדעת המרצה האחראי, למטרות האקדמיות של ההכשרה) והסטודנטית תשלים את ההכשרה המעשית כבר באותו סמסטר או במועד אחר שייקבע ע"י המרצה האחראי.
		4. ככל שלא קיימת הכשרה מעשית דומה, ישקול דיקן לימודי הסמכה או דיקן ביה"ס לתארים מתקדמים את האפשרות לפטור את הסטודנטית מההכשרה המעשית, לאחר התייעצות עם ראש היחידה האקדמית האחראית למסלול הלימודים של הסטודנטית.
		5. למען הסר ספק מובהר כי מקום בו לא התקיימו נסיבות כאמור בס"ק 6.4.2, 6.4.3 או 6.4.4 לעיל, תבצע הסטודנטית את ההכשרה המעשית בהזדמנות הבאה האפשרית.

נוהל התאמות עקב טיפולי פוריות, הריון, לידה וכו' תשע"ג

* 1. **התאמות בבחינה:**
		1. סטודנטית שנעדרה מבחינה בשל אירוע מזכה, זכאית להיבחן במועד נוסף אחר במסגרת המועדים המקובלים לבחינות בטכניון.
		2. סטודנטית שנעדרה מבחינה בתקופה של עד 14 שבועות לאחר לידה, אימוץ או קבלת ילד למשמורת, זכאית להיבחן במועד נוסף אחר במסגרת המועדים המקובלים לבחינות בטכניון, או מועד אחר שיאושר על ידי דיקן לימודי הסמכה או דיקן ביה"ס לתארים מתקדמים לאחר המלצת רכזת ההתאמות והמרצה.
		3. על אף האמור בסעיף 6.7 לנספח ד' של תקנות ונהלים בלימודי הסמכה (העוסק ביציאה לשירותים בבחינות בנות שעתיים ויותר), סטודנטית בהיריון זכאית לצאת לשירותים במהלך בחינה.[[1]](#footnote-1)\* היציאה לשירותים תהיה באישור המשגיח ובהתאם להוראותיו (ליווי ע"י משגיחה, יציאה מדורגת ככל שיש שמספר סטודנטיות יוצאות מחדר הבחינה וכיו"ב).
		4. סטודנטית בהיריון זכאית לתוספת זמן בבחינה בשיעור של 25% ממשך זמן הבחינה. \* תוספת זמן זו חופפת, באופן חלקי, לתוספות זמן אחרות להן זכאית הסטודנטית, ככל שהיא זכאית, באופן שסך תוספת זמן הארכות לא יעלה על 30% ממשך זמן הבחינה. הוראה זו גוברת על כל הוראה אחרת, קודמת, אלא אם צוין אחרת במפורש.
	2. **היעדרות מבחינה או מטלה המהווה דרישה מוקדמת:**
		1. סטודנטית שבשל אירוע מזכה נעדרה מבחינה או לא הגישה מטלה במקצוע, המהווה דרישה מוקדמת ומאלה בלבד, זכאית ללמוד "על תנאי" במקצוע המתקדם או בשנה המתקדמת עד להשלמת הבחינה או המטלה בהתאם לאמור בסעיפים 6.3 ו- 6.5 לעיל.
	3. **הארכת לימודים:**
		1. סטודנטית שנעדרה בשל אירוע מזכה, זכאית להאריך את לימודיה ב- 2 סמסטרים, לאחר סיום תקופת ההשתלמות המקורית, מבלי שתחויב בשכר לימוד או בכל תשלום חובה נוסף בשל הארכה זו. למען הסר ספק מובהר כי תשלומים בגין שירותים נוספים, כגון מעונות וכיוב', אינם בבחינת תשלום חובה נוסף, כאמור לעיל.
	4. **חניה בקמפוס:**
		1. סטודנטית הנמצאת בחודש השביעי ואילך להריונה, תהיה זכאית לקבל תו חניה (אדום) ללא תשלום. התו יוגבל לחצי שנה.

נוהל התאמות עקב טיפולי פוריות, הריון, לידה וכו' תשע"ג

* 1. **מלגה למחקר:**
		1. סטודנטית שנעדרת מלימודיה בשל אירוע מזכה, לא תופסק מלגתה, לתקופה של עד 14 שבועות.
		2. לאחר חזרתה של הסטודנטית ללימודים, תוארך תקופת זכאותה למלגה, לתקופה השווה לתקופת היעדרותה בשל האירוע המזכה, בכפוף להוראות ס"ק 6.9.4 להלן, אך לא יותר מ- 14 שבועות.
		3. למען הסר ספק, אם הסתיימה תקופת הזכאות למלגות בזמן ההיעדרות בשל האירוע המזכה, תוארך תקופת הזכאות למלגות רק בגין החודשים בהם הייתה זכאות למלגות מתוך סך כל התקופה בה שולמה מלגה בשל אירוע המזכה, בכפוף לאמור בס"ק 6.9.2 לעיל.
		4. האמור לעיל מותנה וכפוף לכך שהסטודנטית הודיעה לטכניון עד לא יאוחר מאשר 30 ימים ממועד האירוע המזכה, על זכאותה.
		5. מקום בו אושרה לסטודנטית הארכת חופשה לאחר לידה לתקופה נוספת על תקופת 14 השבועות המחויבת על פי כל דין, לא תוארך זכאותה למלגה בגין תקופת החופשה הנוספת.
	2. **התאמות לבני זוג:**
		1. בן או בת זוג של סטודנטית שנעדרה בשל אירוע מזכה, שהוא עצמו סטודנט/ית, יהיה פטור מנוכחות בשיעורים למשך שבוע ימים ובלבד שהונחה דעתה של רכזת ההתאמות, בדבר קיומו של קשר בין האירוע המזכה, לבין היעדרות בן/בת הזוג.
		2. בן זוג או בת זוג של סטודנטית לאחר לידה שנעדר/ה מבחינה שנערכה במהלך שלושה שבועות מיום הלידה, יהיה זכאי/תהיה זכאית למועד בחינה נוסף במסגרת המועדים המקובלים לבחינות בטכניון.
	3. **פרסים ומענקי הצטיינות:**

פרסים, מלגות ומענקי הצטיינות מן הטכניון שאמת המידה להענקתם היא משך תקופת הלימודים, תמנה גם תקופת היעדרות בשל אירוע מזכה לצורך חישוב הזכאות.

* 1. **כרטיסי צילום**

סטודנטית שנעדרה בשל אירוע מזכה זכאית לקבל כרטיסי צילום עבור 20 צילומים או הדפסות של חומר לימודים בגין כל יום היעדרות.

נוהל התאמות עקב טיפולי פוריות, הריון, לידה וכו' תשע"ג

1. **התאמות בתשתית ובמתקנים:**
	1. **בטיחות במעבדות:**
		1. הטכניון יפרסם באתר יחידת הבטיחות את רשימות החומרים בהם נעשה שימוש במעבדות הטכניון ואשר עשויים להוות גורמי סיכון לנשים בהיריון או לנשים מניקות. בהתאם לתקנה 4 לתקנות עבודת נשים (עבודות אסורות, עבודות מוגבלות ועבודות מסוכנות) התשס"א – 2001 ובהתאם להוראות תקנה 1 לתקנות הבטיחות בעבודה (בטיחות וגיהות תעסוקתית בעבודה עם גורמים מסוכנים במעבדות רפואיות, כימיות וביולוגיות) תשס"א – 2001, חובה על סטודנטית בהיריון או בתקופת הנקה, לדווח לאחראי המעבדה על היותה בהיריון או בתקופת הנקה ולבדוק את קיומם של אחד מן החומרים המסוכנים המופיעים ברשימה.
		2. סטודנטית אשר לא השתתפה במעבדה או בהכשרה מעשית אחרת בשל החשש מחשיפה לגורמי סיכון לנשים בהיריון או לנשים מיניקות, יחולו עליה הוראות סעיף 6.4 לעיל.
	2. **התאמת כיתות ומבנים:**
		1. יחידה אקדמית תקצה לפחות חדר הנקה אחד, שבו יהיה מקום ישיבה נוח, שקע חשמל, מקרר, משטח החתלה ובקרבת מקום גם כיור מים.
		2. בכל יחידה אקדמית/בנין ראשי יהיה לפחות חדר שירותים אחד שבו יותקן משטח החתלה. חדר זה יישא סימון כמקובל.
		3. באתר האינטרנט של הטכניון תפורסם הודעה על מיקומם של חדרי ההנקה ומשטחי ההחתלה.
		4. סטודנטית בהיריון המבקשת סידור ישיבה מיוחד תפנה לרכזת ההתאמות.
2. **התאמות נוספות בגין היעדרות שאינה עונה על הגדרת "אירוע מזכה":**

8.1 אין באמור בנוהל זה כדי לגרוע מסמכות רכזת ההתאמות, לאחר התייעצות עם המרצה, להמליץ לדיקן לימודי הסמכה/דיקן בית הספר לתארים מתקדמים על התאמות נוספות על אלה הנמנות עם נוהל זה, בקשר עם סטודנטית אשר היעדרותה אינה עונה על הגדרת "אירוע מזכה" כמפורט בסעיף 3.4 לעיל ואשר לימודיה נפגעו בשל טיפולי פוריות, היריון, לידה, אימוץ, או קבלת ילד למשמורת או אומנה.

נוהל התאמות עקב טיפולי פוריות, הריון, לידה וכו' תשע"ג

1. **פרסום:**

9.1 נוהל זה על נספחיו והודעות לפיו המפרטות את ההתאמות השונות לסטודנטיות הזכאיות, יפורסמו על ידי רכזת ההתאמות מדי שנה בידיעון למועמדים השנתי של לימודי הסמכה/בית הספר לתארים מתקדמים ובאתר האינטרנט של הטכניון.

**\* \* \***

**נספח א'**

**בקשה להתאמות עקב טיפולי פוריות, הריון, לידה, אימוץ או קבלת ילד למשמורת או אומנה**

בקשה זו מנוסחת בלשון נקבה אך היא מתייחסת לגברים ולנשים כאחד ולשון נקבה גם לשון זכר כמשמע ולהפך.

--------------------------------------------------------------------------------------------------------

* את הבקשה המודפסת והחתומה יש למסור לגב' שורץ שולי בלשכת דיקן הסטודנטים בבניין פישבך בימים א'-ה' בין השעות 13:00-10:00 או לשלוח לכתובת: hatamot@tx.technion.ac.il
* **בקשה שתועבר ללא האישורים המתאימים לא תטופל.**
* תשובה תישלח בדואר האלקטרוני**.**
* **חברות סגל הוראה** זכאיות להגיש תביעת דמי לידה למוסד לביטוח לאומי באמצעות טפסים הנמצאים באתר של ביטוח לאומי.

-------------------------------------------------------------------------------------------------------

**לכבוד**

**רכזת התאמות**

**לשכת דיקן הסטודנטים - טכניון**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מספר ת.ז.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לומדת לתואר \_\_\_\_\_\_\_\_\_\_\_ בסמסטר \_\_\_\_\_ מתוך \_\_\_\_\_ סמסטרים שהוקצבו להשתלמותי

ביחידה אקדמית \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל. נייד \_\_\_\_\_\_\_\_\_\_\_\_\_\_\_\_\_\_\_\_\_\_ דואר אלקטרוני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**אני מאשרת כי קראתי את הוראות הנוהל בדבר התאמות עקב טיפולי פוריות, הריון, לידה, אימוץ או קבלת ילד למשמורת או אומנה (להלן – ה"נוהל")**

**הנני מצהירה כי נעדרתי מהלימודים בסמסטר\_\_\_\_\_\_\_\_\_\_\_\_ בשנה"ל \_\_\_\_\_\_\_\_\_\_\_\_\_\_\_**

**21 ימים ומעלה ובסה"כ \_\_\_\_\_\_\_\_\_\_\_ימים בשל אירוע מזכה, כהגדרתו בנוהל.**

**נא לסמן את סיבת ההיעדרות:**

היעדרות לצורך שמירת הריון.

היעדרות בחופשה לאחר לידה, אימוץ או קבלת ילד למשמורת כהורה מיועד או כהורה משפחת אומנה.

היעדרות לצורך נסיעה למדינת חוץ למטרת אימוץ בין-ארצי כמשמעותו בסעיף 28א לחוק אימוץ ילדים, תשמ"א-1981.

היעדרות לצורך קבלת טיפולי פוריות.

**נא לציין את תקופת/ות ההיעדרות:**

1. בתקופה שמיום\_\_\_\_\_\_ ועד ליום\_\_\_\_\_\_ 2. בתקופה שמיום\_\_\_\_\_\_ ועד ליום\_\_\_\_\_\_
2. בתקופה שמיום\_\_\_\_\_\_ ועד ליום\_\_\_\_\_\_ 4. בתקופה שמיום\_\_\_\_\_\_ ועד ליום\_\_\_\_\_\_
3. בתקופה שמיום\_\_\_\_\_\_ ועד ליום\_\_\_\_\_\_ 6. בתקופה שמיום\_\_\_\_\_\_ ועד ליום\_\_\_\_\_\_

**פירוט האישורים הרפואיים ו/או הסוציאליים המצורפים:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**הערות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**הנני מבקשת את ההתאמה/ות הבאות:**

 היעדרות משיעורים (סעיף 6.1 בנוהל)

דחיית לימודים (סעיף 6.2 בנוהל)

מטלות (סעיף 6.3 בנוהל)

הכשרה מעשית (סעיף 6.4 בנוהל)

התאמות בבחינה (סעיף 6.5 בנוהל)

היעדרות מבחינה ו/או מטלה המהווה דרישה מוקדמת (סעיף 6.6 בנוהל)

הארכת לימודים\* (סעיף 6.7 בנוהל) – נא להקיף בעיגול: סמסטר אחד / שני סמסטרים

**\*בקשה להארכת לימודים** יש להגיש רק **בסיום** "תקופת ההשתלמות" – בסיום ניצול

מספר הסמסטרים המקורי המוקצב ללימודים לתואר (הארכת לימודים/**השתלמות**

אינה קשורה להארכת תקופת הזכאות למלגה).

חניה בקמפוס (סעיף 6.8 בנוהל)

התאמות לבני זוג (סעיף 6.10 בנוהל)

פרסים ומענקי הצטיינות (סעיף 6.11 בנוהל)

כרטיסי צילום (סעיף 6.12 בנוהל)

**מלגה למחקר** (סעיף 6.9 בנוהל) - מיועד למשתלמות בביה"ס לתארים מתקדמים בלבד

* ההסבר על **הארכת תקופת הזכאות למלגה** מפורט בסעיפים 6.9.2-6.9.3 בנוהל

**משתלמות בביה"ס לתארים מתקדמים המבקשות התאמות לצרכי מלגה למחקר מתבקשות למלא את הפרטים הבאים:**

הנני מלגאית בטכניון החל מחודש \_\_\_\_\_\_\_\_\_ בשנת \_\_\_\_\_\_\_\_ ועד כה צברתי \_\_\_\_\_\_\_\_\_

חודשי מלגה מתוך סך של \_\_\_\_\_\_\_\_\_\_\_ חודשי המלגה המקוריים שהוקצבו ללימודי לתואר.

ידוע לי כי היעדרות מלימודי בשל אירוע מזכה מחייבת אותי בדיווח על חזרתי ללימודים (לפעילות אקדמית מלאה) בכתב לרכזת ההתאמות ולרכזת (מזכירת) תארים מתקדמים ביחידה האקדמית בהתאם להוראת סעיף 5.7 בנוהל. אי דיווח בהתאם לדרישה בסעיף 5.7 עלול לגרום לעצירת המלגה.

**הערות:**

* אישור על קבלת התאמות לצרכי מלגה למחקר יופיע בגיליון הציונים האישי תחת סעיף "הערות".
* באחריות המבקשת לוודא כי בקשתה אושרה.
* בקשה להארכת החופשה לאחר לידה לתקופה של עד 14 שבועות נוספים לכל היותר, ללא קבלת מלגה, יש להגיש ישירות לרכזת (מזכירת) תארים מתקדמים ביחידה האקדמית בהתאם לנוהל המפורט באתר ביה"ס לתארים מתקדמים.
* בקשה זו היא עבור התאמת מלגה למחקר בלבד – **חברות סגל הוראה** זכאיות להגיש תביעת דמי לידה למוסד לביטוח לאומי באמצעות טפסים הנמצאים באתר של ביטוח לאומי.

----------------------------------------------------------------------------------------------------

**הצהרה: ידוע לי, כי אישור ההתאמות שיינתן לי, ככל שיינתן לי, יינתן בהסתמך על האמור בהצהרתי זו ועל המסמכים הנלווים להם שהינם מסמכים שלמים ומלאים. אני מתחייבת להודיע על כל שינוי בפרטים האמורים.**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**שם פרטי ומשפחה תאריך חתימה**

**נספח ב'**

**אישור זכאות להתאמות בשל אירוע מזכה: התאמות עקב טיפולי פוריות, הריון, לידה, אימוץ או קבלת ילד למשמורת או אומנה**

אישור זה מנוסח בלשון נקבה אך הוא מתייחס לגברים ולנשים כאחד ולשון נקבה גם לשון זכר כמשמע ולהפך.

* **משתלמות בביה"ס לתארים מתקדמים – יש להעביר עותק מהאישור לרכזת (מזכירת) תארים מתקדמים ביחידה האקדמית**

**בהתאם להוראות הנוהל בדבר התאמות עקב טיפולי פוריות, הריון, לידה, אימוץ או קבלת ילד למשמורת או אומנה (להלן – "הנוהל "):**

**בהסתמך על בקשתה** של הסטודנטית \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הלומדת לתואר\_\_\_\_\_\_\_\_\_\_­\_\_\_\_\_\_\_\_\_\_\_\_\_

ביחידה האקדמית\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**על הצהרותיה ועל המסמכים שהמציאה לידי, הריני לאשר כי הנ"ל נעדרה מלימודיה**

**בסמסטר \_\_\_\_\_\_­­­\_\_\_\_\_\_\_\_\_\_\_\_\_\_\_\_\_\_\_\_ בשנה"­ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**למעלה מ- 21 ימים כמפורט להלן:**

1. בתקופה שמיום \_\_\_\_\_\_ ועד ליום \_\_\_\_\_\_ 2. בתקופה שמיום \_\_\_\_\_\_ ועד ליום \_\_\_\_\_\_\_

3. בתקופה שמיום \_\_\_\_\_\_ ועד ליום \_\_\_\_\_\_ 4. בתקופה שמיום \_\_\_\_\_\_ ועד ליום \_\_\_\_\_\_\_

5. בתקופה שמיום \_\_\_\_\_\_ ועד ליום \_\_\_\_\_\_ 6. בתקופה שמיום \_\_\_\_\_\_ ועד ליום \_\_\_\_\_\_\_

**בשל אירוע מזכה, כהגדרתו בנוהל.**

**לפיכך זכאית הסטודנטית להתאמה/ות כדלקמן:**

היעדרות משיעורים (סעיף 6.1 בנוהל)

דחיית לימודים(סעיף 6.2 בנוהל)

מטלות (סעיף 6.3 בנוהל)

הכשרה מעשית (סעיף 6.4 בנוהל)

התאמות בבחינה (סעיף 6.5 בנוהל)

היעדרות מבחינה ו/או מטלה המהווה דרישה מוקדמת (סעיף 6.6 בנוהל)

הארכת לימודים (סעיף 6.7 בנוהל) – נא להקיף בעיגול: סמסטר אחד / שני סמסטרים

חניה בקמפוס (סעיף 6.8 בנוהל)

 מלגה למחקר (סעיף 6.9 בנוהל)

התאמות לבני זוג (סעיף 6.10 בנוהל)

פרסים ומענקי הצטיינות (סעיף 6.11 בנוהל)

כרטיסי צילום (סעיף 6.12 בנוהל)

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תאריך חתימת רכזת התאמות - לשכת דיקן הסטודנטים**

1. \* הערת שוליים: סטודנטית בהריון, ללא קשר לאירוע מזכה, זכאית לקבל אישור מרכזת ההתאמות בדבר הימצאותה בהריון על מנת שתוכל להציג אישור זה בעת הבחינה. [↑](#footnote-ref-1)